Sankta Barbara

Sankta Barbara estas kristana sanktulino, patrono de ministoj kaj artilerianoj. Ŝi estas ankaŭ unu el la dek kvar Helpantaj Sanktuloj de la okcidenta tradicio, honorataj en Mezeŭropo kiel porpetantoj.

La vivo de sankta Barbara ne estas historie dokumentita, tial en 1969 ŝi estis forigita el la listo de la Ĝenerala Roma Kalendaro kaj ne de la listo de katolikaj sanktuloj. Laŭ tradicio ŝi estas martiro, kiu vivis en Nikomedio (nuna Izmito) en Malgrandazio. La fontoj diverĝas en tio, ĉu ŝi ankaŭ naskiĝis tie aŭ en Heliopolo en Libano, la nuna Baalbek. Ŝia festotago estas la 4-a de decembro.

En tiu tago multaj katolikoj tranĉas branĉeton kun flor-burĝonoj de arbo kaj metas ĝin en vazon, por ke la floroj malfermiĝu je kristnasko.
Tiu kutimo verŝajne venas de la atributoj de S-ta Barbara, kiuj estas palma branĉeto, turo, libro kaj kaliko.

 Vidu ankaŭ 
 Barbara (persona nomo)
 Ora legendo
 Katedralo Sankta Barbara
 Preĝejo de Sankta Barbara (Vieno)

 Eksteraj ligiloj 

 http://www.catholic-forum.com/saints/golden308.htm  
 http://www.orthodoxcentral.com/saints/saintbarbara.htm  
 http://www.usfaa.com/awards/saintbarbara/index.htm 
 http://www.stebarbe.com 

Kategorio:Fikciaj sanktuloj
Kategorio:Kristanaj martiroj
Kategorio:Sanktuloj de la Ora Legendo